b'\n_START_ARTICLE_\nRacionalno \xc5\xa1tevilo\n_START_PARAGRAPH_\nRacion\xc3\xa1lno \xc5\xa1tev\xc3\xadlo je v matematiki \xc5\xa1tevilo, ki ga lahko izrazimo kot razmerje ali koli\xc4\x8dnik (kvocient) dveh celih \xc5\xa1tevil. Racionalna \xc5\xa1tevila so predstavljena z ulomki oblike a/b, kjer je b razli\xc4\x8den od ni\xc4\x8d. Racionalna \xc5\xa1tevila lahko se\xc5\xa1tevamo, od\xc5\xa1tevamo, mno\xc5\xbeimo in delimo s pravili za ra\xc4\x8dunanje z ulomki._NEWLINE_Vsako racionalno \xc5\xa1tevilo lahko zapi\xc5\xa1emo v neskon\xc4\x8dno mnogo oblikah. Na primer 3 / 6 = 1 / 2 = 2 / 4. Najenostavnej\xc5\xa1a oblika je, ko a in b nimata skupnega delitelja. Vsako neni\xc4\x8delno racionalno \xc5\xa1tevilo ima natanko eno tak\xc5\xa1no najpreprostej\xc5\xa1o obliko s pozitivnim imenovalcem. Ulomek v najpreprostej\xc5\xa1i obliki je okraj\xc5\xa1ani ulomek._NEWLINE_Mno\xc5\xbeico racionalnih \xc5\xa1tevil ozna\xc4\x8dimo s Q ali ._NEWLINE_Racionalna \xc5\xa1tevila tvorijo algebrsko strukturo obseg. Med vsemi obsegi se racionalna \xc5\xa1tevila odlikujejo kot najmanj\xc5\xa1i obseg-- saj vsak obseg vsebuje Q kot podobseg.'